2022 5 5
LT
Europos Sąjungos oficialusis leidinys
C 184/109 2021 m. spalio 21 d., ketvirtadienis
2. pabrėžia, kad svarbu šį dešimtmetį nedelsiant ir greitai sumažinti išmetamą metano kiekį, nes tai yra viena iš veiksmingiausių priemonių vykdant ES klimato politikos veiksmus, atkreipiant dėmesį į ekonominį ir socialinį tvarumą; pažymi, kad išmetamo metano kiekio mažinimo priemonės papildo būtinas išmetamo CO2 kiekio mažinimo priemones ir kad daug Paryžiaus susitarime nurodomų reikalaujamų sumažinti išmetamą teršalų kiekį jau būtų galima įgyvendinti mažomis sąnaudomis ir techniškai įmanomomis išmetamo metano kiekio švelninimo priemonėmis; Ragina Komisiją ir valstybes nares per COP 26 susitikimą Glazge pasiūlyti priimti privalomą visuotinį susitarimą dėl išmetamo metano kiekio mažinimo ir dėl jo derėtis, laikantis IPCC specialiojoje ataskaitoje dėl visuotinio atšilimo 1,5 oC, IPCC šeštojoje vertinimo ataskaitoje ir 2021 m.
JT aplinkos programos (UNEP) pasauliniame metano vertinime pateikiamuose modeliuose nustatytų būdų visuotinį atšilimą apriboti iki 1,5 oC; pažymi, kad UNEP pasauliniame metano vertinime apskaičiuota, kad išmetamo metano kiekio sumažinimas viena tona pasaulio mastu suteikia maždaug 4 300 JAV dolerių naudos bendrą rinkos ir ne rinkos poveikį ir kad kiekvieną kartą išmetamą kiekį sumažinus vienu milijonu tonų būtų galima išvengti maždaug 1 430 pirmalaikių mirčių; mano, kad prie būsimo pasiūlymo dėl teisėkūros procedūra priimamo akto pridedamame poveikio vertinime turėtų būti atsižvelgiama į siūlomų veiksmų kainą, taip pat neveikimo ar pavėluotų veiksmų kainą;
3. mano, jog yra nepaprastai svarbu, kad visi sektoriai, kuriuose išmetama metano, sumažintų savo išmetamą metano kiekį; pripažįsta, kad būtina užtikrinti teisingą pertvarką sektoriuose, kuriuose išmetamo metano kiekio mažinimas gali turėti socialinį ir ekonominį poveikį;
4. pabrėžia, kad svarbu nustatyti privalomą stebėseną, ataskaitų teikimą ir tikrinimą visuose metaną išmetančiuose sektoriuose, be kita ko, priimant taisykles, standartus ir metodikas; be to, pabrėžia, kad svarbu patvirtinti privalomas nuotėkio aptikimo ir remonto programas, apimančias visą tiekimo grandinę energetikos ir naftos chemijos sektoriuose; ragina Komisiją ieškoti veiksmingų priemonių, kuriomis būtų galima pagerinti šių išmetamųjų teršalų kiekio matavimo ir ataskaitų teikimo kokybę visuose susijusiuose sektoriuose; pabrėžia, kad pranešimų duomenys apie išmetamą metano kiekį turėtų būti vieši arba, neskelbtinos informacijos atvejais, prieinami kompetentingoms institucijoms ir nepriklausomiems tikrintojams; vis dėlto pabrėžia, kad duomenų trūkumas nėra priežastis nesiimti veiksmų mažinti dėl žmogaus veiklos išmetamo metano kiekį ir švelninti jo poveikį;
5. pabrėžia, kad būtina nuosekliai peržiūrėti ES klimato ir aplinkosaugos teisės aktus siekiant atspindėti platesnius užmojus pagal Paryžiaus susitarimo tikslus; ragina Komisiją pasiūlyti visa apimančią ir privalomą teisės aktų sistemą dėl išmetamo metano kiekio, siekiant išvengti nereikalingo teisės aktų dubliavimosi, užtikrinti, kad Nacionalinių išmetamųjų teršalų kiekio mažinimo įsipareigojimų direktyva (15) atitiktų ES tikslus oro kokybės srityje, jos 2030 m. klimato tikslus ir tikslą ne vėliau kaip iki 2050 m. neutralizuoti poveikį klimatui, kaip įtvirtinta Europos klimato teisės akte, ir atitinkamai kuo greičiau persvarstyti Nacionalinių išmetamųjų teršalų kiekio mažinimo įsipareigojimų direktyvą; pabrėžia, kad Pastangų pasidalijimo reglamente (16) valstybėms narėms nustatyti privalomi išmetamųjų teršalų kiekio mažinimo tikslai kartu su būsima Pramoninių išmetamųjų teršalų direktyvos ir kitų teisės aktų peržiūra yra viena iš pagrindinių teisėkūros priemonių siekiant sumažinti išmetamo metano kiekio mažinimo, kuris yra bendro šiltnamio efektą sukeliančių dujų kiekio mažinimo dalis;
6. mano, jog atliekant bendrą taikytinų teisės aktų peržiūrą, kad būtų pasiekti Europos klimato teisės akte nustatyti tikslai, tikslinga nustatyti privalomus ES išmetamo metano kiekio mažinimo tikslus; atkreipia dėmesį į Metano strategijoje pateiktą pasiūlymą persvarstyti Nacionalinių išmetamųjų teršalų kiekio mažinimo įsipareigojimų direktyvą ir palankiai vertina metano įtraukimą į reglamentuojamų teršalų sąrašą; be to, ragina Komisiją įtraukti metaną į Pramoninių išmetamųjų teršalų direktyvos II priede nustatytą teršalų sąrašą ir išplėsti Pramoninių išmetamųjų teršalų direktyvos taikymo sritį, kad ji geriau apimtų metaną išmetančius sektorius; mano, kad Pastangų pasidalijimo reglamente nustatyti nacionaliniai tikslai dėl išmetamo metano kiekio turi būti parengti visapusiškai atsižvelgiant į didesnį trumpalaikį metano poveikį klimatui ir į metano kiekio mažinimo atmosferoje potencialą, siekiant padėti pasiekti poveikio klimatui neutralumą iki 2050 m.;
7. pabrėžia, kad svarbu sudaryti geriausios praktikos pavyzdžių ir turimų technologijų sąvadą, kuris padėtų skatinti plačiau taikyti novatoriškas taršos mažinimo priemones visuose atitinkamuose sektoriuose; pabrėžia, kad tokia praktika ir technologijos turėtų būti grindžiamos tvirtu moksliniu pagrindu ir atitikti aplinkosaugos tikslus ir kad reikia išnagrinėti veiklos vykdytojų galimybių naudotis šia praktika ir technologijomis skirtumus;
(15) (16)
2016 m. gruodžio 14 d. Europos Parlamento ir Tarybos direktyva (ES) 2016/2284 dėl tam tikrų valstybėse narėse į atmosferą išmetamų teršalų kiekio mažinimo, kuria iš dalies keičiama Direktyva 2003/35/EB ir panaikinama Direktyva 2001/81/EB (OL L 344, 2016 12 17, p. 1).
2018 m. gegužės 30 d. Europos Parlamento ir Tarybos reglamentas (ES) 2018/842, kuriuo, prisidedant prie klimato politikos veiksmų, kad būtų vykdomi įsipareigojimai pagal Paryžiaus susitarimą, valstybėms narėms nustatomi įpareigojimai 2021– 2030 m. laikotarpiu sumažinti išmetamų šiltnamio efektą sukeliančių dujų metinį kiekį, ir iš dalies keičiamas Reglamentas (ES) Nr.
525/2013 (OL L 156, 2018 6 19, p. 26).